## Justícia connecta els operadors jurídics amb la Fundació Comunitat Valenciana Regió Europea per a millorar el funcionament de l’Administració de justícia i el tràfic jurídic

*** Els operadors jurídics han pogut traslladar les seues necessitats i interessos i conéixer els mètodes i recursos amb els quals disposen per a fer sentir la seua veu i les seues reivindicacions davant les institucions europees
* La Fundació Comunitat Valenciana Regió Europea té com a missió defendre, representar i promoure davant la Unió Europea els interessos de la Comunitat, les seues institucions, empreses, col·lectius i ciutadans**

La Conselleria de Justícia i Administració Pública ha reunit operadors jurídics amb la Fundació Comunitat Valenciana Regió Europea (FCVRE) per a donar a conéixer al sector les oportunitats que oferix la Unió Europea per a millorar el funcionament de l’Administració de justícia i el tràfic jurídic.

Durant esta trobada els operadors jurídics han pogut traslladar les seues necessitats i interessos i conéixer els mètodes i recursos amb els quals compten per a fer sentir la seua veu i les seues reivindicacions davant les institucions europees.

Esta reunió partix de la premissa del fet que és imprescindible conéixer detalladament les possibilitats que, als operadors jurídics els pot oferir la Unió Europea. “La Generalitat sempre estarà al seu costat oferint els seus recursos per a guiar-los i acompanyar-los en estes qüestions, conscients com som de la complexitat de desenvolupar-se en les institucions comunitàries”, ha assegurat la consellera de Justícia, Nuria Martínez.

I, per a això, la Generalitat Valenciana compta amb l’FCVRE, que té com a missió defendre, representar i promoure davant la Unió Europea els interessos de la Comunitat, les seues institucions, empreses, col·lectius i ciutadans. La consellera ha destacat el treball del seu equip en defensa dels valencians davant les institucions comunitàries, una fundació que és, al seu torn, “el pont més robust que podem tindre cap a Europa”.

A esta trobada han assistit el president del Tribunal Superior de Justícia de la Comunitat Valenciana, Manuel José Baeza i el seu secretari de Govern, Rafael Lara; el fiscal superior de la Comunitat Valenciana, José Francisco Ortiz; el president del Consell Valencià de Col·legis de l’Advocacia, Fernando Candela; la presidenta del Consell Valencià de Graduats Socials, Amparo Máñez; la presidenta del Consell Valencià de Col·legis de Procuradors, Begoña Mollá; el degà del Col·legi Notarial de València, Carmelo Llopis Benlloch i el degà autonòmic del Col·legi de Registradors de la Propietat, Mercantils i Béns Mobles de la Comunitat Valenciana, Carlos Javier Orts.

Per part de la Generalitat, a més de la consellera de Justícia i Administració Pública, Nuria Martínez, han assistit el secretari autonòmic de Justícia, José Luis Font; el secretari autonòmic de Representació davant la Unió Europea i les Comunitats Autònomes, Pablo Broseta; la directora general de Justícia, M. José Adalid; el director general d’Assistència a les Víctimes i Accés a la Justícia, Fran Soler; la directora general de Representació davant la Unió Europea i les Comunitats Autònomes, Raquel Aguado i la coordinadora de la FCVRE, Leticia Casañ.

En esta reunió la consellera ha recordat que part dels avanços produïts en els últims anys quant a digitalització i modernització de les estructures, tant judicials com administratives, ha sigut possible gràcies a l’impuls decidit i la dotació de recursos realitzats per la Unió Europea.

Fecha: 11/09/2025